
Élet a börtön után - A börtönviselt emberek társadalmi reintegrációjának útvesztői

A kutatási téma rendkívül időszerű, ugyanis napjainkban folyamatosan nő a börtönnépesség száma az országban és jelentősnek mondható azon egyének aránya, akik a büntetésük letöltését követően társadalmi integrációs problémákkal állnak szemben. Kutatói kérdésem: „Hogyan és milyen eszközökkel lehet sikeres a büntetés- végrehajtási intézetből szabadult egyének társadalmi integrációja?” A kutatás eredményei alapján megállapítható, hogy a legfontosabb a bűnmegelőzés, a gondozás/utógondozás hatékonyabbá tétele, amely magába foglalja az egyéni esetkezelés fontosságát, a szakember a család és a kliens közötti bizalmi kapcsolat kialakítása, a személyi állomány bővítése, munkaszocializáció börtönön belül, a szabadulást követően munkaerő- piaci bekapcsolás és a társadalmi szemléletváltás igénye. A kutatás konklúziója, hogy a szabadultakkal való foglalkozás igazi hiányterület, ezért nagyobb hangsúlyt kell fektetni a bűnelkövetők sorsának rendezésére, hogy a resszocializáció lényege valóban az legyen, hogy a bűnelkövető ,,megjavuljon” és ne kövessen el újabb bűncselekményt.



